Gruppens første anlegg var Anfi del Mar som er lokalisert i Arguineguín, på sydvestsiden av den spanske øya Gran Canaria. Anlegget består av fire ferieklubber med rett under 1 000 leiligheter, som disponeres av 30 000 medlemmer, hvorav 7 000 norske. De fire ferieklubbene har felles parkanlegg, et kjøpesenter, en marina med 80 båtplasser, en planmessig anlagt øy i hjerteform og en kunstig sandstrand med 20 tonn hvit karibisk sand.